open-index/open-wikipedia-markdown huggingface dataset:
Start-Up (τηλεοπτική σειρά)

Το ***Start-Up*** (κορεατικά: 스타트업, *Σουτατουόπ*) είναι νοτιοκορεάτικη τηλεοπτική σειρά της με πρωταγωνιστές τους Μπε Σούζι, Ναμ Τσου-χιουκ, Κιμ Σον-χο και Κανγκ Χαν-να. Προβλήθηκε στο tvN από τις 17 Οκτωβρίου έως 6 Δεκεμβρίου 2020.

## Ηθοποιοί και χαρακτήρες
* Μπε Σούζι ως Σο Νταλ-μι
* Ναμ Τσου-χιουκ ως Ναμ Το-σαν
* Κιμ Σον-χο ως Χαν Τσι-πιονγκ
* Κανγκ Χαν-να ως Ουόν Ιν-τζε/Σο Ιν-τζε

## Παραπομπές


Κατηγορία:Νοτιοκορεατικές τηλεοπτικές σειρές
Βέντνορ Σίτι (Νιου Τζέρσεϊ)

Το **Βέντνορ Σίτι** (**Ventnor City**) είναι πόλη, που βρίσκεται στις βορειοανατολικές ΗΠΑ και συγκεκριμένα στην Κομητεία Ατλάντικ στην πολιτεία του Νιού Τζέρσεϊ. Έχει πλυθησμό 10,650 κατοίκους, σύμφωνα με την απογραφή του 2010. Ο πασίγνωστος θαλάσσιος περίπατος του Ατλάντικ Σίτι συνεχίζεται για 1,4 μίλια μέσα στο Βεντνορ.

## Παραπομπές


Κατηγορία:Πόλεις του Νιου Τζέρσεϊ
Bedford JC

Το **Bedford HC** ήταν μια μικρή γκάμα επαγγελματικών αυτοκινήτων που προσφέρθηκε από την Bedford Vehicles από το 1939, προοριζόμενο ως μια πιο βαριά και ικανή έκδοση του Bedford HC βαν.

## Ιστορία

Οι οπτικές διαφορές μεταξύ των βαν HC και JC είναι μια υψηλότερη γραμμή οροφής και μακρύτερο μεταξόνιο 105 ιντσών (2.700 mm). Το JC παρέλαβε τον κινητήρα 1.4 λίτρων "12HP" όπως χρησιμοποιήθηκε στο Vauxhall 12-4 και στα μεταπολεμικά HC. Το ωφέλιμο βάρος του αυξήθηκε σε 500-610 κιλά. Μια έκδοση στέισον βάγκον, που ονομαζόταν carryall αλλά δεν είχε άλλη σχέση με τον όρο, επίσης προσφέρθηκε όπως και με το HC βαν.

Το πλαίσιο του JC χρησιμοποιήθηκε επίσης για την εξακύλινδρη γκάμα επιβατικών αυτοκινήτων Vauxhall Model J 14hp. Τα αυστραλιανής κατασκευής JC (και 14άρια) είχαν χωριστά παρμπρίζ, μια λεπτομέρεια που συνεχίστηκε στο επόμενο μοντέλο PC, καθώς τα μικρότερα τζάμια ήταν φθηνότερα και ευκολότερα να αντικατασταθούν δεδομένων των χωματόδρομων της Αυστραλίας.

Μετά τον πόλεμο, το JC εκσυγχρονίστηκε και μετονομάστηκε σε PC, αντικαθιστώντας έτσι και το μικρότερο HC αλλά και το JC αντίστοιχα. Η παραγωγή τελείωσε το 1953, όταν πλέον όλη η γκάμα αντικαταστάθηκε από το Bedford CA του 1952.

## Αναφορές

## Εξωτερικοί Σύνδεσμοι
* Bedford Vehicles brochure

Κατηγορία:Φορτηγό
JC
Γκέοργκ Μιχαέλις

Ο **Γκέοργκ Μιχαέλις** (*Georg Michaelis*, 8 Σεπτεμβρίου 1857 - 24 Ιουλίου 1936) ήταν Καγκελάριος της Γερμανίας για μερικούς μήνες το 1917. Ήταν ο πρώτος καγκελάριος χωρίς ευγενή καταγωγή. Με οικονομικό υπόβαθρο τις επιχειρήσεις, το κύριο επίτευγμα του Μιχαέλις ήταν να ενθαρρύνει τις άρχουσες τάξεις να ξεκινήσουν ειρηνευτικές συνομιλίες με τη Ρωσία. Θεωρώντας ότι το τέλος του πολέμου πλησίαζε, ενθάρρυνε την ανάπτυξη υποδομών για να διευκολύνει την ανάκαμψη στο τέλος του πολέμου μέσω της ιδέας της *Mitteleuropa*. Με σχετικά χιουμοριστικό χαρακτήρα, αλλά και γνωστός για τις ραδιουργίες του, ο Μιχαέλις αντιμετώπισε ανυπέρβλητα προβλήματα εφοδιαστικής και προμηθειών στη σύντομη θητεία του ως καγκελάριος.

## Παραπομπές


Κατηγορία:Καγκελάριοι της Γερμανίας
Κατηγορία:Απόφοιτοι του Πανεπιστημίου της Λειψίας
Κατηγορία:Απόφοιτοι του Πανεπιστημίου του Γκέτινγκεν
Κατηγορία:Πρώσοι πολιτικοί
Κατηγορία:Γερμανοί νομικοί
Κατηγορία:Γερμανοί πρωταγωνιστές του Α' Παγκοσμίου Πολέμου
Γκέοργκ φον Χέρτλινγκ

Ο **Γκέοργκ Φρίντριχ Καρλ Φράιχερ φον Χέρτλινγκ** (, από το 1914 , 31 Αυγούστου 1843 - 4 Ιανουαρίου 1919) ήταν Γερμανός πολιτικός που υπηρέτησε ως Πρωθυπουργός της Βαυαρίας από το 1912 έως το 1917 και στη συνέχεια ως Πρωθυπουργός της Πρωσίας και Καγκελάριος της Γερμανικής Αυτοκρατορίας από το 1917 έως το 1918. Ήταν ο πρώτος κομματικός κάτοχος του αξιώματος.

## Παραπομπές


## Εξωτερικοί σύνδεσμοι
* 

Κατηγορία:Καγκελάριοι της Γερμανίας
Κατηγορία:Γερμανοί πρωταγωνιστές του Α' Παγκοσμίου Πολέμου
Κατηγορία:Πρωθυπουργοί της Πρωσίας
Κατηγορία:Γερμανοί Ρωμαιοκαθολικοί
Κατηγορία:Κόμητες της Γερμανίας
Βρετανική Ένωση Κινημοτογραφιστών

Η ***Βρετανική Ένωση Κινημοτογραφιστών*** (αγγλικά:**British Society of Cinematographers**) ιδρύθηκε το 1949 από τον Μπερτ Ιζέι (23 Αυγούστου 1901 - 28 Φεβρουαρίου 1973), τότε επικεφαλής των τμημάτων διεύθυνσης φωτογραφίας των Στούντιο Ντένχαμ και Πίνγουντ, για να εκπροσωπήσει τους Βρετανούς κινηματογραφιστές στους Βρετανική κινηματογραφική βιομηχανία. 
 
## Στόχοι
Οι δηλωμένοι στόχοι κατά το σχηματισμό της Ένωσης ήταν:
*Να προωθήσουν και να ενθαρρύνουν την επιδίωξη των υψηλότερων προδιαγραφών στην τέχνη της φωτογραφίας σε μια κινηματογραφική ταινία.
*Να προωθήσουν τις εφαρμογές άλλων από τα υψηλότερα πρότυπα στη χειροτεχνία της φωτογραφίας σε μια κινηματογραφική ταινία και να ενθαρρύνουν την πρωτότυπη και εξαιρετική εργασία.
*Να συνεργαστούν με όλους τους σκοπούς και τα συμφέροντα των οποίων σχετίζονται εν όλω ή εν μέρει με αυτούς της κοινωνίας.
*Να παρέχουν διευκολύνσεις για κοινωνικές επαφές μεταξύ των μελών τους και να οργανώσουν διαλέξεις, συζητήσεις και συναντήσεις που υπολογίζονται για την προώθηση των αντικειμένων της Ένωσης.

## Μέλη
Στην Ένωση υπήρχαν αρχικά 55 μέλη. Αυτήν τη στιγμή υπάρχουν 230 πλήρη, επίτιμα και συνεργάτες. Για έναν Βρετανό κινηματογραφιστή, η συμμετοχή του στην Ένωση αποτελεί επιβεβαίωση του υψηλού επιπέδου της τέχνης τους. Τα μέλη της Βρετανικής Ένωσης Κινηματογράφου έχουν το δικαίωμα να χρησιμοποιούν την ιδιότητα μέλους ως συστάσεις σε κινηματογραφικές και τηλεοπτικές παραγωγές.

## Βραβεία
*Βραβείο επίτευξης καριέρας
*Βραβείο Καλύτερου Διευθυντή Φωτογραφίας σε μια κινηματογραφική ταινία μεγάλου μήκους
*Βραβείο Καλύτερου Διευθυντή Φωτογραφίας σε τηλεοπτική δραματική σειρά
*Τεχνικό βραβείο Μπερτ Ιζέι
*Βραβείο Ειδικού Επιτεύγματος
*Βραβείο Τσαρλς Ντ. Στάφελλ για οπτικά εφέ
*Τιμητικό βραβείο Τζον Άλκοτ
*Βραβείο Ανερχόμενου Διευθυντή Φωτογραφίας

## Στη λαϊκή κουλτούρα
Στην ταινία του 1981 *The Great Muppet Caper*, οι Κέρμιτ και Φόζι σχολίασαν τις πρώτες πιστώσεις καθώς εμφανίζονται. Όταν εμφανίζεται το όνομα του κινηματογραφιστή της ταινίας Όσβαλντ Μόρις με τα μετα-ονομαστικά γράμματα, ο Φόζι ρωτά, «Τι σημαίνει το BSC;», 
στο οποίο ο Κέρμιτ απαντά με προβληματισμό, «Δεν ξέρω».

## Παραπομπές

## Εξωτερικοί σύνδεσμοι
*

Κατηγορία:Κινηματογράφος στην Αγγλία
Πιενίνι

[μικρογραφία| Άποψη του κοντινού Πιενίνι από την κορυφή των [Τσι Κορόνι.]]
[μικρογραφία| Κάτοικοι της [Στσαβνίτσα στα Πιενίνι το 1939.]]
Τα **Πιενίνι** (πολωνικά: *Pieniny*, ουγγρικά: *Pieninek*), ή **Όρη Πιενίνι**, είναι οροσειρά στα νότια της Πολωνίας και στα βόρεια της Σλοβακίας. Κατατάσσεται στο ανατολικό τμήμα των Δυτικών Μπεσκίντι.

Η οροσειρά Πιενίνι χωρίζεται σε τρία μέρη &#x2013; Πιενίνι Σπίσκιε (πολωνικά: *Pieniny Spiskie*, ) και Κεντρικό Πιενίνι (πολωνικά: *Pieniny Właściwe*, σλοβακικά: *Centrálne Pieniny*) στην Πολωνία και Μικρό Πιενίνι (πολωνικά: *Małe Pieniny*,  σλοβακικά: *Malé Pieniny*) στην Πολωνία και τη Σλοβακία. Τα όρη Πιενίνι αποτελούνται κυρίως από στρώματα ασβεστόλιθου και δολομίτη. Η πιο διάσημη κορυφή, Τσι Κορόνι (πολωνικά: *Trzy Korony*, «Τρεις Κορυφές»), έχει ύψος 982 μέτρα. Είναι επίσης η κορυφή του ορεινού όγκου των Τσι Κορόνι. Η υψηλότερη κορυφή των Πιενίνι, Βισόκα (πολωνικά: *Wysoka*, σλοβακικά: *Vysoké Skalky*), φτάνει τα 1.050 μέτρα ύψος πάνω από την επιφάνεια της θάλασσας.

Τα όρη Πιενίνι σχηματίστηκαν στον βυθό της θάλασσας σε διάφορες γεωλογικές εποχές. Διπλώθηκαν και υψώθηκαν στην Άνω Κρητιδική περίοδο. Στην αρχή της παλαιογενούς γεωλογικής περιόδου πραγματοποιήθηκε ένα δεύτερο κύμα τεκτονικών κινήσεων προκαλώντας περαιτέρω μετατόπιση. Το τρίτο κύμα κινήσεων κατά τη διάρκεια της Παλαιογενούς και της Νεογενούς περιόδου οδήγησε σε μια πιο περίπλοκη τεκτονική δομή. Ταυτόχρονα, η διάβρωση είχε ως αποτέλεσμα την απογύμνωση των εξωτερικών πετρωμάτων και την περαιτέρω διαμόρφωση του εδάφους. Οι κορυφές δημιουργήθηκαν από ανθεκτικούς στις καιρικές συνθήκες βράχους της ιουράσιας περιόδου, κυρίως από ασβεστόλιθο. Οι κοιλάδες και τα περάσματα δημιουργήθηκαν από μαλακότερους και πιο ευαίσθητους στις καιρικές συνθήκες βράχους των κρητιδικών και παλαιογενών περιόδων. Οι σπηλιές είναι λίγες και μάλλον μικρές. Αντίθετα, τα ποτάμια και τα ρυάκια είναι συχνά βαθιά, με εσοχές στους βράχους, δημιουργώντας περίπου 15 χαράδρες και φαράγγια. Τα πιο διάσημα φαράγγια των Πιενίνι είναι το φαράγγι του ποταμού Ντουνάγιετς στο Εθνικό Πάρκο Πιενίνι και το φαράγγι Χομόλε (). Οι λόφοι στα βόρεια σύνορα των Πιενίνι είναι ηφαιστειακής προέλευσης.

## Συλλογή εικόνων

Αρχείο:Rafting on the Dunajec River.jpg|Όρη Τσι Κορόνι και Φατσίμιεχ.
Αρχείο:Kiczera a2.jpg|Κιτσέρα και Μαγκούρα Σπίσκα. Θέα από το Βισόκα.
Αρχείο:Dunajec a5.jpg|Ποταμός Ντουνάγιετς.
Αρχείο:Niedzica-04(tż).jpg|Το Κάστρο της Νιεντζίτσα και η λίμνη του Τσόρστιν.


## Δείτε επίσης

* Εθνικό Πάρκο Πιενίνι (Πολωνία)
* Εθνικό Πάρκο Πιενίνι (Σλοβακία)
* Φαράγγι του ποταμού Ντουνάγιετς
* Τουρισμός στην Πολωνία

## Παραπομπές


## Εξωτερικοί σύνδεσμοι

* www.pieniny.sk/en.html
* Πιενίνι στο www.pieniny.us
* Πιενίνι στο info-poland.buffalo.edu
* Πιενίνι στο www.travelia.sk 

Κατηγορία:Οροσειρές της Πολωνίας
Κατηγορία:Βουνά της Σλοβακίας
Κατηγορία:Γεωγραφικοί σχηματισμοί του Βοεβοδάτου Ελάσσονος Πολωνίας
Κατηγορία:Οροσειρές των Δυτικών Καρπαθίων
Δημαρχείο Αθηνών

Το **Δημαρχείο Αθηνών** είναι νεοκλασικό κτίριο στην Αθήνα το οποίο στεγάζει τις υπηρεσίες του δήμου Αθηναίων. Το κτίριο κατασκευάστηκε την περίοδο 1872-1874 σε σχεδία Παναγιώτη Κάλκου. Το κτίριο ήταν αρχικά διώροφο, όμως την περίοδο 1935-1937 κατασκευάστηκε και τρίτος όροφος.
[μικρογραφία|Το δημαρχείο τη Δευτέρα 1 Ιανουαρίου 2024, ημέρα ανάληψης καθηκόντων του νέου δημάρχου της Αθήνας, [Χάρης Δούκας|Χάρη Δούκα. ]]

## Ιστορικά στοιχεία
Η απόφαση για κατασκευή του κτιρίου λήφθηκε το 1871, επί δημαρχίας Παναγή Κυριακού. Η κατασκευή του κτιρίου έγινε στο τελευταίο υπόλειμμα του κήπου του λαού. Για την κατασκευή του κτιρίου δόθηκε δάνειο ύψους 130.000 δραχμών από την Τράπεζα της Ελλάδος. Αρχιτέκτονας του κτιρίου ορίστηκε ο Παναγιώτης Κάλκος. Η κατασκευή του κτιρίου άρχισε τον Οκτώβριο του 1872 και ολοκληρώθηκε τον Μάιο του 1874.

Το κτίριο υπέστη ανακατασκευές το 1901, επί δημαρχίας Σπυρίδωνος Μερκούρη, με επιδιορθώσεις του κτιρίου και προσθήκη διακοσμητικών στοιχείων. Την περίοδο 1935-1937, επί δημαρχίας Κώστα Κοτζιά και Αμβρόσιου Πλυτά προστέθηκε ένας ακόμη όροφος στο κτίριο, ενώ αφαιρέθηκαν τα διακοσμητικά στοιχεία από τις όψεις και προστέθηκαν μαρμάρινες πλάκες στη βάση του κτιρίου.

Το κτίριο κηρύχθηκε ιστορικό διατηρητέο μνημείο το 1989 με το ΦΕΚ 251/Β/12-4-1989 καθώς «είναι σημαντικό κτίριο για τη μελέτη της ιστορίας της αρχιτεκτονικής και αφ' ετέρου αποτελεί σημείο αναφοράς για τη μνήμη των κατοίκων, αφού επί 110 χρόνια συνεχώς υπήρξε το κέντρο ζωής και δραστηριότητας όλου του Αθηναϊκού λαού». Το 1994-1995, βάσει αρχιτεκτονικής μελέτης του Μ. Δανιήλ, επανατοποθετήθηκαν γείσα, πλαίσια, κορνίζες και παραστάδες στον πρώτο όροφο, τα οποία χρονολογούνταν από 19ο αιώνα. Ο δεύτερος όροφος αποφασίστηκε να παραμείνει.

## Περιγραφή
Το δημαρχείο είναι κτισμένο σε αυστηρό νεοκλασικό ρυθμό, εμπνευσμένο από τα Παλαιά Ανάκτορα (σημερινή Βουλή) και τη Βαρβάκειο Σχολή. Το κτίριο αρχικά ήταν διώροφο κεραμόσκεπο, όμως στη συνέχεια προστέθηκε και τρίτος όροφος. Το κτίριο διαμορφώνεται συμμετρικά. Η είσοδος γίνεται μέσω μαρμάρινου πρόπυλου δωρικού ρυθμού και μαρμάρινη κορνίζα. Οι εξωτερικές επιφάνειες του ισογείου είναι επενδυμένες με μαρμάρινες πλάκες και στα ανοίγματα υπάρχουν διακοσμητικές σιδεριές. Οι όροφοι χωρίζονται με γείσο.

## Εικόνες

Athens - Kotzia square and city hall - 20060508.jpg|Η πλατεία Κοτζιά με το δημαρχείο
Δημαρχείο Αθηνών.jpg|Το εσωτερικό του δημαρχείου


## Παραπομπές


## Εξωτερικοί σύνδεσμοι

Κατηγορία:Νεοκλασικά κτίρια της Αθήνας
Κατηγορία:Δήμος Αθηναίων
Αθηνα
Χατζή Προντάν Γκλιγκορίεβιτς

Ο **Χατζή Προντάν Γκλιγκορίεβιτς** (σερβικά : Хаџи Продан Глигоријевић), (1760—1825) ήταν Σέρβος επαναστάτης, Βοϊβόδας, που συμμετείχε στην Πρώτη Σερβική Εξέγερση της Σερβικής επανάστασης, ο οποίος στη συνέχεια οδήγησε τη Σερβική εξέγερση εναντίον των Οθωμανών το 1814, η οποία έλαβε το όνομά του, η Εξέγερση του Χατζί Προντάνοβα. Το 1821 έλαβε μέρος στις εχθροπραξίες της Ελληνικής επανάστασης στη περιοχή του Δούναβη, που έγιναν εναντίον των Οθωμανών από Έλληνες Φιλικούς. 

Ο Πρόνταν γεννήθηκε γύρω στο 1760 και κατάγεται από τη Νεβάδα, κοντά στο Τάκοβο, τον σημερινό Γκόρνι Μιλάνοβιτς. Το επίθετο Χατζής δινόταν τότε σε όσους χριστιανούς ταξίδεψαν στους Άγιους τόπους από τα Βαλκάνια, από το οποίο προκύπτει ότι ο Προντάν έκανε πιθανώς ένα ταξίδι στην Παλαιστίνη. Ο Χατζή Προντάν εντάχθηκε στον αγώνα της Σερβικής απελευθέρωσης το 1806. Συμμετείχε στις μάχες στη Σιένιτσα, στη Νόβα Βάρος, στην Πριεπόλι, στο Μπελόμ Πόλε και στο Σουβόντολ (1809). Μετά την ήττα της εξέγερσης εγκαταστάθηκε σε μοναστήρι Τρνάβα στο Τσατσάκ. Προσπάθησε να πυροδοτήσει μια Σερβική εξέγερση υπό την ηγεσία του. Η κακώς τελικά οργανωμένη εξέγερσή του στην περιοχή το 1814 έμεινε στην ιστοριογραφία με το όνομα του. Η εξέγερση τελείωσε γρήγορα και ο Προντάν έφυγε στην Αυστριακή Αυτοκρατορία και το Σρεμ το 1815, κι έπειτα μετέβη στις ημιαυτόνομες ηγεμονίες του Δούναβη.

Βρέθηκε στη Βλαχία και υπό τη διοίκηση του Τούντορ Βλαντιμιρέσκου, στις αρχές του 1821, αλλά μετά προσχώρησε στους Έλληνες που ξεκίνησαν στρατιωτικές επιχειρήσεις εδώ στον Δούναβη, στο πρώτο στάδιο του Ελληνικού Απελευθερωτικού Πολέμου. Όταν ο Βλαντιμιρέσκου ξεκίνησε μυστικές διαπραγματεύσεις με τους Τούρκους ο Χατζή Προντάν μαζί με άλλους σέρβους και βούλγαρους οπλαρχηγούς, έστειλαν επιστολή στον Γεωργάκη Ολύμπιο, στον οποίο ανέφεραν ότι δεν θέλουν πλέον να υπηρετούν υπό τη διοίκηση του Βλαντιμιρέσκου, επειδή ήταν ύποπτος για διεξαγωγή μυστικών προδοτικών διαπραγματεύσεων με τους Τούρκους: 

Έχοντας λάβει την επιστολή, ο Ολύμπιος πήγε στο στρατόπεδο του Βλαντιμιρέσκου, όπου, με τη βοήθεια του Χαττζή Προντάν και άλλων διοικητών, ανάγκασε τον Βλαντιμιρέσκου να πάει στο ελληνικό στρατόπεδο, όπου αργότερα εκτελέστηκε. Μετά από αυτό ο Προντάν εντάχτηκε στο στρατιωτικό σώμα του Ολύμπιου και συμμετείχε στη ατυχή Μάχη του Δραγατσανίου στις 7 Ιουνίου 1821. Το τελευταίο επιβεβαιώνεται από Τόμας Γκόρντον, ο οποίος σημειώνει ότι η μονάδα του Χατζή Προντάν κατείχε τη θέση «I». Μετά την ήττα ο Προντάν έφυγε από τη Βλαχία. Πέθανε το 1825.

## Παραπομπές


## Πηγές
*Хаџи Продан Глигоријевић војвода Старог Влаха
*Хаџи Проданова буна 

## Εξωτερικοί σύνδεσμοι
* 

Κατηγορία:Αγωνιστές της Α΄ Σερβικής εξέγερσης
Κατηγορία:Σέρβοι αγωνιστές του 1821
Βαλκανικοί Αγώνες Στίβου 1929 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1929 πραγματοποιήθηκε στις 29 Σεπτεμβρίου στο Παναθηναϊκό Στάδιο.

Στο αγώνισμα αυτό, η Ελλάδα κέρδισε το χρυσό και το χάλκινο μετάλλιο. Πρωταθλητής αναδείχθηκε ο Κώστας Πετρίδης μπροστά από τον Ρουμάνο Πάναγιοτ. Το χάλκινο μετάλλιο κατέκτησε ο Κ. Καστρινάκης.

## Αποτελέσματα
### Τελικός
Ο τελικός πραγματοποιήθηκε στις 29 Σεπτεμβρίου.

## Μετέχουσες χώρες
Κάποιες από τις χώρες που συμμετείχαν στο αγώνισμα ήταν:

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1929
1929
Σύνδεσμος μόρσου - εγκοπής

***Μόρσο***, ή ορθότερα **σύνδεσμος μόρσου - εγκοπής** (*[[αγγλ.]]* *mortise and tenon*) είναι ένας κλασικός παραδοσιακός τύπος συνδέσμου της ξυλουργικής. 

## Γενικά
Από τα αρχαία χρόνια ως και τις μέρες μας, το *μόρσο* αποτελεί έναν από τους συνηθισμένους τρόπους συνδεσμολογίας που απαντώνται σε ξύλινα έπιπλα και άλλες ξύλινες κατασκευές (βλ. ξυλοκατοικίες, ξύλινες γέφυρες, κιβώτια). Ετυμολογικά, το μόρσο είναι ιταλική λέξη, βλ. *morso* που ουσιαστικά σημαίνει *"δάγκωμα"*.

## Περιγραφή
[μικρογραφία|Αρχή συναρμολόγησης σανίδων των [Αρχαία Ελλάδα|αρχαίων ελληνικών σκαφών με μόρσους και καβίλιες ενισχυμένους με εγκοπές, που πιθανώς χρησιμοποιούνταν στην κατασκευή των υφάλων στις τριήρεις.]]
Το μόρσο είναι το *«στένεμα»* του άκρου ενός μακρόστενου τμήματος μιας ξύλινης κατασκευής. Αυτό το στένεμα γίνεται με τέτοιο τρόπο, ώστε να βοηθήσει το τμήμα αυτό να εισχωρήσει μέσα σ' ένα αντίστοιχο άνοιγμα (βλ. *εγκοπή*) ενός άλλου τμήματος της κατασκευής. Το άνοιγμα αυτό πρέπει να έχει την αρνητική διατομή με το μόρσο και πρωτίστως να έχει τις ίδιες ακριβώς διαστάσεις με αυτό. Οι ελάχιστα μικρότερες διαστάσεις του είναι επίσης επιθυμητές, κατά περίπτωση της κατασκευής. Ποτέ όμως μεγαλύτερες, διότι το μόρσο πρέπει να σφηνώνει κατά το μοντάρισμα (=συναρμολόγηση) των δύο ξύλινων τμημάτων. Στην αρχαία Ελλάδα, ο τρόπος αυτός σύνδεσης ήταν πάρα πολύ συχνός (λ.χ., η καρέκλα του επιτύμβιου ανάγλυφου της Ηγησώς που βρέθηκε στον Κεραμεικό).

Ο σύνδεσμος αυτός, ο οποίος λέγεται και *ξεμορσαριστός σύνδεσμος*, είναι κλασικός σύνδεσμος της ξυλουργικής και της επιπλοποιίας. Ο τρόπος δημιουργίας του είναι απλός, δηλ. διαιρείται το πάχος σε 3 ίσα μέρη, εκ των οποίων στο ένα στοιχείο αφαιρούνται τα 2 εξωτερικά μέρη (αυτό είναι το μόρσο ή *αρσενικό*), ενώ στο άλλο στοιχείο το εσωτερικό μέρος (δηλ. η *εγκοπή* ή *θηλυκό*).

Οι συνδέσεις μόρσου - εγκοπής απαντώνται σε διάφορες παραλλαγές και οι κατασκευαστές επίπλων καλούνται να επιλέξουν την καταλληλότερη ανάλογα με την εφαρμογή, την ευκολία κατασκευής και την αποτελεσματικότητα της κάθε σύνδεσης. Μελέτες έδειξαν ότι η τετραγωνικής διατομής σύνδεση μόρσου – εγκοπής και η αντίστοιχη σύνδεση κυκλικής διατομής, παρουσιάζουν παραπλήσια σταθερότητα.

## Παραπομπές
 

Κατηγορία:Ξύλο
Κατηγορία:Ξυλουργική
Κατηγορία:Έπιπλα
Ο δρόμος προς το πεπρωμένο

***Ο δρόμος προς το πεπρωμένο*** (Ισπανικά: *Un camino hacia el destino*) είναι τηλενουβέλα μεξικάνικης παραγωγής του 2016.  Βασίζεται στην Μεξικάνικη τηλενουβέλα του 2003, *La hija del jardinero* ("Η κόρη του κηπουρού").

Πρωταγωνιστούν Παουλίνα Γότο, Οράσιο Παντσέρι, Χόρχε Αραβένα, Άνα Πατρίσια Ρόχο και Λισσέτ Μορέλος.

## Υπόθεση
Η Λουίσα Φερνάντες Πέρες, μια όμορφη, 18χρονη φοιτήτρια και έχει δύο πάθη: να κυριαρχίσει στο βιολί και την κηπουρική, μια δεξιότητα που έμαθε από τον πατέρα της, τον Πέδρο, τον πρώην ιδιοκτήτη του κτήματος της πλούσιας οικογένειας Αλταμιράνο. Μια τυχαία συνάντηση με το πεπρωμένο μεταβάλλει τη ζωή της μετά από τραυματισμό σε αυτοκινητιστικό ατύχημα που προκλήθηκε από τη Λουίς Μοντέρο, τον βιολογικό πατέρα της, δικηγόρο playboy και ερωτεύεται τον θετό γιο του, τον Κάρλος, έναν ελκυστικό, νεαρό γιατρό που τη θεραπεύει στο τοπικό νοσοκομείο.

## Κάστ
*Παουλίνα Γότο ως *Λουίσα Φερνάντα Πέρες Αλταμιράνο/Λουίσα Φερνάντα Μοντέρο Αλταμιράνο*
*Οράσιο Παντσέρι ως *Κάρλος Γκόμες-Ρουίς*
*Χόρχε Αραβένα ως *Πέδρο Πέρες*
*Άνα Πατρίσια Ρόχο ως *Μαριάνα Αλταμιράνο ντε Σοτομαγιόρ*
*Λισσέτ Μορέλος ως *Αμέλια Αλταμιράνο ντε Πέρες*
*Ρενέ Εστρίκλερ ως *Λουίς Μοντέρο*
*Εουχένια Καουδούρο ως *Μαρίσα Γκόμες-Ρουίς ντε Μοντέρο*
*Μπράντον Πενίτσε ως *Χαβιέρ Φαρίας*
*Μανουέλ Λαντέτα ως *Ερνάν Σοτομαγιόρ Λάντα*
*Πατρίσια Ρέγες Εσπίνδολα ως *Μπλάνκα*
*Γουστάβο Ρόχο ως *Φερνάντο Αλταμιράνο Βιγιασενιόρ*
*Αρτούρο Καρμόνα ως *Ντιέγο Μαρτίνες*
*Αγουστίν Αράνα ως *Ιγνάσιο Ορντόνιες*
*Καντέλα Μαρκές ως *Ισαμπέλα ντε Λεόν*
*Ροσίο Μπανκέλς ως *Γουδαλούπε "Λούπε" Γκονσάλο*
*Χάρι Γέϊτνερ ως *Λεοπόλδο Αρεγιάνο Μανρίκε*
*Ρεμπέκα Μανρίκες ως *Μητέρα Ροσάουρα Πέρες*
*Αλεχάντρο Ρουίς ως *Ισμαέλ Σολορσάνο*
*Γιάνις Γκερέρο ως *Σέσαρ Γκονσάλο*
*Γουλιάνα Πενίτσε ως *Αντρέα Φονσέκα*
*Αλεχάνρο Πενίτσε ως *Φελίπε Μοντιέλ*
*Αντρές Παρδάβε ως *Χοσέ*
*Εστέμπαν Μάγιο ως *Ελ Μποέμιο*
*Αουρόρα Κλάβελ ως *Ροσάριο*
*Εδουάρδο Καρβαχάλ ως *Δρ. Αρτεάγα*
*Αρσέλια Ραμίρες ως *Μαριμπέλ*
*Αράνσα Καρρέιρο ως *Καμίρλα Σοτομαγιόρ Γουιλίαμς*
*Βάνια Αγουάγιο ως *Καρόλινα ντε Λεόν*
*Μπάρμπαρα Λόπεζ ως *Λουσέρο Γκουτιέρες Βέγα*
*Σαμάντι Σεντέχας ως *Νάντια Ρικάρντι Βαλένσια*
*Κλάουδια Μάρτιν ως *Βικτόρια "Βίκι" Μέχια Οκάνια*
*Αρένα Ιμπάρρα ως *Αντελίνα "Άντε" Μαρτίνες Σότο*
*Φελίπε Ρινκόν ως *Καρλίτος*
*Αμαϊράνι ως *Μακάρια*
*Ντιλερί Σάντσεζ ως *Κλαρίτα*
*Σέιλα Ταδέο ως *Αδελφή Σονρίσα*
*Πιλάρ Πεγισέρ ως *Διευθύντρια*
*Χεράρδο Μουργκία ως *Τεό Σαλντιβάρ*
*Ναϊντέλιν Ναβαρέτε ως *Λα Μαλκερίδα*
*Ροχέλιο Κρους Τεγιές ως *Φρανσίσκο "Πάκο" Γκόμες-Ρουίς*
*Μαρία Μορένα ως *Μιγδάλια*

## Βραβεία
Η Τηλενουβέλα βραβεύτηκε με τα εξής βραβεία:
*1 Βραβείο Kids Choice Awards (Αγαπημένος Ηθοποιός)
*1 Βραβείο TV Adicto Golden (Ανδρική Πρωτοεμφανιζόμενη Ερμηνεία)

## Παραπομπές


## Εξωτερικοί σύνδεσμοι
*

Κατηγορία:Μεξικάνικες τηλεοπτικές σειρές
Κατηγορία:Τηλενουβέλες της Televisa
Βαλκανικοί Αγώνες Στίβου 1937 – Άλμα εις τριπλούν ανδρών

Το **[[άλμα εις τριπλούν]] ανδρών** στους Βαλκανικούς Αγώνες Στίβου 1937 πραγματοποιήθηκε στις 12 Σεπτεμβρίου.

Στο αγώνισμα αυτό, η Γιουγκοσλαβία κέρδισε το χρυσό και το χάλκινο μετάλλιο. Πρωταθλητής αναδείχθηκε ο Γιοβάν Μίκιτς μπροστά από τον Ρουμάνο Κράϊσλερ. Το χάλκινο μετάλλιο κατέκτησε ο Γιοβάσεβιτς. Η Γιουγκοσλαβία κέρδισε το αγώνισμα για πρώτη φορά.Έλαβαν μέρος 10 αθλητές από 5 χώρες.

## Ρεκόρ

## Αποτελέσματα
### Τελικός
Ο τελικός πραγματοποιήθηκε στις 12 Σεπτεμβρίου.

## Βαθμολογία
Η επίσημη βαθμολογία που δημοσιεύθηκε ήταν:

Βαθμολογικό σύστημα: 5-4-3-2-1 βαθμοί

## Μετέχουσες χώρες
Στο αγώνισμα συμμετείχαν 10 αθλητές από 5 χώρες.

## Πίνακας μεταλλίων (1929—1937)
Το συνολικό υπόλοιπο μεταλλίων στο άλμα εις τριπλούν ανδρών μετά τους Βαλκανικούς Αγώνες 1937.

## Παραπομπές


Κατηγορία:Αγωνίσματα στους Βαλκανικούς Αγώνες Στίβου 1937
1937
Νησί Παναγία

Το **νησί Παναγία** (τουρκικά: Panayır Adası, ***Παναγίρ***) είναι νησί του Αιγαίου υπό την επικράτεια της Τουρκικής Δημοκρατίας. Αποτελεί μέρος της Περιοχής Ντιντίμ της Επαρχίας Αϊδινίου. Η περιοχή του νησιού είναι περίπου 0,4 τετραγωνικά χιλιόμετρα. Η απόσταση από την τουρκική ενδοχώρα (παραλία Άλτινκουμ του Ντιντίμ στη Μικρά Ασία) είναι 1,4 χιλιόμετρα, σε απόσταση 20 χλμ. δυτικά του Φαρμακονησιού.

Σήμερα το νησί είναι ακατοίκητο. Υπάρχει όμως μια εγκαταλελειμμένη εκκλησία, ένα κτίριο του Υπουργείου Γεωργίας και ένας φάρος. Το νησί ήταν επίσημα αναγνωρισμένο ως αρχαιολογικός χώρος· αλλά το 2010, το Υπουργείο Περιβάλλοντος και Πολεοδομίας τερμάτισε το καθεστώς αυτό. Τώρα υπάρχει έντονη συζήτηση για το μέλλον του νησιού.

## Παραπομπές


Κατηγορία:Νησιά της Τουρκίας
Ποταμός Κουάνζα

Ο **ποταμός Κουάνζα** (, ή Coanza ή Quanza), είναι ένας από τους μεγαλύτερους ποταμούς στην Ανγκόλα. Εκβάλει στον Ατλαντικό Ωκεανό λίγο νότια της πρωτεύουσας της χώρας Λουάντα.

## Γεωγραφία
Ο ποταμός είναι πλωτός για περίπου 240 χλμ. από τις εκβολές του, που βρίσκονται 60 χλμ. νότια της Λουάντα. Στους παραποτάμους του περιλαμβάνονται οι Κουτάτο και Λουκάλα.

## Ιστορία
Η κατώτερη πορεία του ποταμού αποτέλεσε την αρχική πορεία της εισβολής της Πορτογαλίας στη βόρεια Ανγκόλα.

Το φράγμα Καπάντα στην επαρχία Μαλάνζε ολοκληρώθηκε το 2004, παρέχοντας υδροηλεκτρική ενέργεια στην περιοχή και συμβάλλοντας στην άρδευση της περιοχής. Ο σταθμός υδροηλεκτρικής ενέργειας Καμπάμπε βρίσκεται επίσης στον ποταμό, με το φράγμα Λαούκα υπό κατασκευή. Το *Barra do Kwanza*, οι εκβολές του ποταμού, αναπτύσσεται σταδιακά για τουριστική χρήση, συμπεριλαμβανομένου ενός γηπέδου γκολφ.

Η Εκκλησία Νόσα Σενιόρα ντα Βικτόρια βρίσκεται κοντά στις όχθες του ποταμού Κουάνζα στο Μασανγκάνου στην επαρχία Κουάνζα-Νόρτε της Ανγκόλας.

## Άγρια ζωή
Πλούσια βιοποικιλότητα έχει εντοπιστεί στον ποταμό της Ανγκόλας, σύμφωνα με έρευνα που αναφέρεται στον ιστότοπο του Δικτύου Επιστήμης και Ανάπτυξης. Η πρώτη καταμέτρηση της βιοποικιλότητας στον ποταμό Κουάνζα έχει εντοπίσει μέχρι στιγμής 50 είδη ψαριών.

## Κληρονομιά
Το νόμισμα της Αγκόλας, το κουάνζα, πήρε το όνομά του από τον ποταμό. Ο ποταμός έχει δώσει επίσης το όνομά του στις επαρχίες Κουάνζα Νόρτε («Βόρεια Κουάνζα») και Κουάνζα Σουλ («Νότια Κουάνζα»).

## Παραπομπές

### Αναφορές


### Βιβλιογραφία
* .

## Εξωτερικοί σύνδεσμοι
* 

Κατηγορία:Ποταμοί της Ανγκόλας
Νταβίντ Σεπέδα

Ο **Νταβίντ Σεπέδα** (*David Zepeda*, γεννημένος ως Νταβίντ Αναστάσιο Σεπέδα Κιντέρο *David Anastasio Zepeda Quintero*, 14 Σεπτεμβρίου 1973 -) είναι Μεξικανός ηθοποιός, τραγουδιστής και μοντέλο.

## Φιλμογραφία
**Τηλενουβέλες**
**Marea Brava* - 1999, ως Μάρκος
**Como en el cine* - 2001, ως Πάκο
**La heredera* - 2004, ως Φαμπιάν
**Los Sánchez* - 2004/05, ως Ομάρ Σάντσεζ
**Amores cruzados* - 2006, ως Ντιέγο
**Acorralada* - 2007, ως Μαξιμιλιάνο Ιρασάβαλ Αλαρκόν
**Sortilegio* - 2009, ως Μπρούνο Αλμπενίς	
**Soy tu dueña* - 2010, ως Αλόνσο Πενιαλβέρ
**[[Η Εκδίκηση|La fuerza del destino]]* - 2011, ως Ιβάν Βιγιαγκόμεζ/Ιβάν ΜακΓκουάιερ
**[[Άβυσσος του πάθους|Abismo de pasión]]* - 2012, ως Νταμιάν Αράνχο Μονδραγόν 
**[[Ζώντας στο ψέμα|Mentir para vivir]]* - 2013, ως Ρικάρδο Σάντσεζ Μπρετόν
**[[Μέχρι το τέλος του κόσμου|Hasta el fin del mundo]]* - 2014/15, ως Σαλβαδόρ "Τσάβα" Κρους
**[[Τα τρία πρόσωπα της Άννας]]* - 2016, ως Ραμίρο Φουέντες
**La doble vida de Estela Carrillo* - 2017, ως Ράιαν Καμπρέρα
**Por amar sin ley* - 2018/19, ως Ρικάρδο Μπουσταμάντε
**La doña 2* - 2020, ως Χοσέ Λουίς Ναβαρέτε
**[[Γιατροί, Η γραμμή της ζωής|Médicos, línea de vida]]* - 2020, ως Ρικάρδο Μπουσταμάντε (γκεστ εμφάνιση)
**Vencer el desamor* - 2020/21, ως Αλβάρο Φαλκόν

**Τηλεόραση**
**American Family* - 2002
**The Shield* - 2002, ως Ορλάντο 
**Buffy the Vampire Slayer* - 2002, ως Κάρλος 
**Boston Public* - 2002, ως Ρομπ 
**Grounded for Life* - 2003
**10-8: Officers on Duty* - 2003, ως Ντένο Τσέστνατ 
**Monk* - 2004, ως Χοσέ Άλβαρες 
**[[Στην Εντατική|ER]]* - 2004
**Eve* - 2004, ως Σερβιτόρος 

**Ταινίες**
**Jeepers Creepers 2* - 2003
**Desnudos* - 2004, ως Χούλιο 
**Two of a Kind* - 2008, ως Άλεξ 

## Παραπομπές


## Εξωτερικοί σύνδεσμοι

* 

Κατηγορία:Μεξικανοί άνδρες ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Μεξικανοί τραγουδιστές
Κατηγορία:Μεξικανοί μοντέλα
Η ζωή του Έλληνος στην Αμερική

μικρογραφία|247x247εσ|Το εξώφυλλο της δεύτερης έκδοσης**Η ζωή του Έλληνος στην Αμερική** είναι ένα δοκίμιο που συνέγραψε ο Έλληνας στρατιωτικός Χαράλαμπος Σταυρόπουλος στην Ελλάδα το 1946. Σκιαγραφεί τη ζωή των Ελλήνων μεταναστών στην Αμερική κατά την δεκαετία μετά τον Α΄ Παγκόσμιο Πόλεμο.

## Ιστορία
Ο Χαράλαμπος Σταυρόπουλος έγραψε το βιβλίο επηρεασμένος από την επτάμηνη παραμονή του στις Ηνωμένες Πολιτείες Αμερικής, όπου με δαπάνη του Ελληνικού Κράτους είχε αποσταλεί τιμητικά για να θεραπεύσει ένα τραύμα από σφαίρα που αχρήστεψε το αριστερό του χέρι. Κατά την επαφή του ήρθε σε επαφή με τον απόδημο Ελληνισμό της Αμερικής. Για να τον γνωρίσει καλύτερα ταξίδεψε (με ιδία δαπάνη) σε 12 Πολιτείες, όπου γνώρισε τη ζωή και την ιστορία των Ελλήνων μεταναστών, καθώς και την οργάνωσή τους: τις κοινότητες, τα σωματεία και την αρχιεπισκοπή.

Η κοινή γνώμη των Ελλήνων για τους μετανάστες ήταν αρνητική προς τους μετανάστες, ιδίως αυτούς που διέφυγαν στην Αμερική, την περίοδο αυτή. Με το έργο αυτό ο συγγραφέας επιχειρεί να αλλάξει τη στάση των Ελλήνων προς τους εκπροσώπους του απόδημου Ελληνισμού προς το καλύτερο και να σκιαγραφήσει την πραγματική κατάστασή τους, που μέσα από θυσίες και αγώνες κατάφεραν όχι μόνο να εξασφαλίσουν τη δική τους ζωή, αλλά και να ενισχύσουν τους οικείους τους στην πατρίδα.

## Εκδόσεις
Η πρώτη έκδοση του βιβλίου έγινε το 1946. Το βιβλίο εκτυπώθηκε και διανεμήθηκε μόνο στην Ελλάδα, ενώ στην Αμερική απεστάλησαν μονάχα 100 αντίτυπα από τον ίδιο τον συγγραφέα σε «φιλικές οικογένειες». Το βιβλίο αξιολογήθηκε από επιστημονική επιτροπή του Υπουργείου Παιδείας της εποχής και συστάθηκε στα σχολεία της χώρας η αγορά και η ανάγνωσή του από το εκπαιδευτικό προσωπικό και τους μαθητές.

Έπειτα από γραπτή συννενόηση με το ίδιο Υπουργείο εκδόθηκε το 1956 η δεύτερη έκδοση του βιβλίου, με επιπλέον υποσημειώσεις από τον συγγραφέα.

## Παραπομπές


Κατηγορία:Δοκίμια
Κοινοβούλιο της Δανίας

Το **Φόλκετινγκ** (δανικά: *Folketinget*, προφέρεται [ˈfʌlkəˌtsʰeŋˀð] κατά προσέγγιση Φάλκετσενγκδ, σημαίνει το τινγκ του λαού, *λαϊκή συνέλευση*), επίσης γνωστό ως το **Κοινοβούλιο της Δανίας**, είναι το νομοθετικό εθνικό νομοθετικό σώμα (κοινοβούλιο) του Βασιλείου της Δανίας, δηλαδή της Δανίας, των Νήσων Φερόε και της Γροιλανδίας. Ιδρύθηκε το 1849 και μέχρι το 1953 το Φόλκετινγκ ήταν μέρος του δανικού Ρίγκσνταγκ. Η άνω βουλή ονομαζόταν Λάντστινγκετ. Συνεδριάζει στο ανάκτορο Κρίστιανσμποργκ στο νησάκι Σλοτσόλμεν στο κέντρο της Κοπεγχάγης.

Το Κοινοβούλιο περνά όλους τους νόμους, εγκρίνει το υπουργικό συμβούλιο και εποπτεύει το έργο της κυβέρνησης. Είναι επίσης υπεύθυνο για την έγκριση των κρατικών προϋπολογισμών και την έγκριση των λογαριασμών του δημοσίου. Όπως ορίζεται στο Σύνταγμα της Δανίας, η βουλή μοιράζεται την εξουσία με τον μονάρχη. Στην πράξη ο ρόλος του μονάρχη περιορίζεται στην υπογραφή της νομοθεσίας που εγκρίνει η βουλή εντός 30 ημερών από την ψήφιση της.

Το Κοινοβούλιο αποτελείται από 179 βουλευτές. Από αυτούς οι 175 εκπροσωπούν τη Δανία, δύο εκπροσωπούν τη Γροιλανδία και δύο άλλοι τις Νήσους Φερόες. Οι γενικές εκλογές πρέπει να διεξάγονται κάθε τέσσερα χρόνια, αλλά το σύνταγμα επιτρέπει στον πρωθυπουργό να ζητήσει από τον μονάρχη τη διεξαγωγή πρόωρων εκλογών. Σε μια ψήφο εμπιστοσύνης, η Βουλή μπορεί να αναγκάσει έναν Υπουργό ή την κυβέρνηση να παραιτηθεί.

Τα μέλη του κοινοβουλίου εκλέγονται με αναλογική εκπροσώπηση: 135 εκλέγονται από εκλογικές περιφέρειες με τη μέθοδο Ντ'Οντ και 40 εκλέγονται μέσω του συστήματος των εδρών επιπέδωσης. Το δανέζικο πολιτικό σύστημα δημιουργεί παραδοσιακά συνασπισμούς. Οι περισσότερες μεταπολεμικές κυβερνήσεις είναι συνασπισμοί μειοψηφίας που συμμαχούν με αντιπολιτευόμενα κόμματα. Η πρώτη συνεδρίαση του κοινοβουλίου παρακολουθείται συνήθως από τη βασίλισσα Μαργαρίτα Β΄.

## Παραπομπές


Κατηγορία:Εθνικά νομοθετικά σώματα
Δανια
Κατηγορία:Κυβέρνηση της Δανίας
Νήσοι Ξεναγόρου

Οι **νήσοι του Ξεναγόρου** (αρχαία ελληνικά: Ξεναγόρου νῆσοι) είναι συστάδα νησιών στα δυτικά παράλια της Λυκίας. Συμπεριλαμβάνουν τα βραχώδη νησιά της Όχεντρας (τουρκικά: Sıçan) και του Δρακονησιού (τουρκικά: Yılan) έξω από τον κόλπο του Καλαμακίου ανάμεσα στο νησί της Ρω και της Πάταρας (Stadiasmus maris magni 245 f.).

## Βιβλιογραφία
* Delatte, Les Portulans grecs, 1947, 183, 254
* Hild, H. Hellenkemper, in: TIB 8 (Λυκία και Παμφυλία), 2004
* Treidler, s. v. X. n., RE 9 A, 1417.

## Παραπομπές


Κατηγορία:Λυκία
Νικ Μπράουν

Ο **Νίκολας Ντέιβιντ Μπράουν** (αγγλ. Nicholas David Brown), γνωστός ως **Νικ Μπράουν** (γεν. 4 Δεκεμβρίου 1962), είναι Βρετανός βοτανολόγος και καθηγητής πανεπιστημίου. Από το 2010 είναι Διευθυντής (αγγλ. Principal) του Κολλεγίου Λίνακερ (αγγλ. *Linacre College*) του Πανεπιστημίου της Οξφόρδης.

## Βιογραφία
Ο Νικ Μπράουν γεννήθηκε στις 4 Δεκεμβρίου του 1962 στο Μπρόκγουορθ του Γκλώστερσαϊρ (αγγλ. *Brockworth, Gloucestershire*) της Αγγλίας. Ολοκλήρωσε τη δευτεροβάθμια εκπαίδευση στην Ουαλία το 1981. Από το 1982 έως το 1985 σπούδασε Γεωγραφία στο Πανεπιστήμιο του Κέιμπριτζ, όπου ήταν μέλος του Κολλεγίου Τσέρτσιλ (αγγλ. *Churchill College*). Έλαβε τον μεταπτυχιακό του τίτλο (MSc) με ειδικότητα στην Οικολογία από το Πανεπιστήμιο του Αμπερντίν της Σκωτίας το 1986. Το 1986, έγινε δεκτός από το Πανεπιστήμιο της Οξφόρδης για να κάνει το διδακτορικό του στη Δασική Οικολογία, υπό την επίβλεψη του καθηγητή Τίμοθυ Τσαρλς Γουίτμορ (αγγλ. *Timothy Charles Whitmore*). Το 1990 απέκτησε τον διδακτορικό του τίτλο (DPhil) με την υποστήριξη της θέματος *Dipterocarp regeneration in tropical rain forest gaps of different sizes*. Στα χρόνια της Οξφόρδης ήταν μέλος του Κολλεγίου Λίνακερ (αγγλ. *Linacre College*).

## Ακαδημαϊκή καριέρα
Ο Νικ Μπράουν δίδαξε ως λέκτορας (αγγλ. *lecturer*) στο Πανεπιστήμιο του Μάντσεστερ (αγγ. Manchester University) από το 1989 έως το 1992. Αμέσως μετά δίδαξε ως καθηγητής στο Τμήμα Δασολογίας του Πανεπιστημίου της Οξφόρδης. Το 2010 ανέλαβε τη διεύθυνση του Κολλεγίου Λίνακερ της Οξφόρδης.

Από το 2014 είναι πρόεδρος της Επιτροπής Απονομής Υποτροφιών της Κοινοπολιτείας (αγγλ. *Commonwealth Scholarship and Fellowship Plan Commissioner*).
Από το 2015 είναι πρόεδρος της Επιτροπής Κτηρίων και Κτημάτων του Πανεπιστημίου της Οξφόρδης (αγγλ. *University of Oxford Buildings and Estates Committee*).
Προεδρεύει, επίσης, των Συμβουλευτικών Επιτροπών Ανάπλασης του Αστεροσκοπείου Ράντκλιφ (αγγλ. *Radcliffe Observatory Quarter*) και της Περιοχής Επιστημών του Πανεπιστημίου της Οξφόρδης (αγγλ. *Science Area of the University of Oxford*).

## Ιδιωτική ζωή
Ο Νικ Μπράουν είναι παντρεμένος με την Δρ. Ρόοσα Λεϊμού-Μπράουν (αγγλ. *Roosa Leimu-Brown*), καθηγήτρια στο Τμήμα της Επιστήμης των Φυτών του Πανεπιστημίου της Οξφόρδης (αγγλ. *Department of Plant Sciences, University of Oxford*).
Στα ενδιαφέροντα του Νικ περιλαμβάνεται και η ιστιοπλοΐα.

## Βιβλιογραφικές παραπομπές

Κατηγορία:Απόφοιτοι του Πανεπιστημίου της Οξφόρδης
Κατηγορία:Βρετανοί βοτανολόγοι
Παναγιώτης Στεφάνου

Ο **Παναγιώτης Μαρίνος Στεφάνου** (Ζάκυνθος, 1791- Ζάκυνθος, 1 Ιουνίου 1863), ήταν έλληνας γιατρός, ο οποίος έδρασε στην Ελληνική Επανάσταση του 1821 ενώ ήταν και Φιλικός.

Ήταν γιος του Θεοδώρου Στεφάνου και της Μαρίας Ρίζου Χίτου, αδελφός του Ιωάννη , παντρεύτηκε την κόρη του Γάλλου πρόξενου, Αλμαΐδα Ονωρία ντε Σαντάλ, και μαζί της απέκτησαν τον Διονύσιο, τη Μαρία Ρόζα, και άλλα τρία παιδιά που πέθαναν σε μικρή ηλικία.
 
Πήρε τα πρώτα γράμματα στη Ζάκυνθο κι έπειτα πήγε για σπουδές στο Παρίσι και την Πίζα όπου έγινε ιατρός. Επέστρεψε στη Ζάκυνθο το 1813 όπου άσκησε την ιατρική. Μυήθηκε στη Φιλική Εταιρεία κι έγινε μέλος της *Επιτροπής Αγώνος της Ζακύνθου* ενώ μεσολάβησε επιτυχώς για την απελευθέρωση του χαρεμιού του Χουρσίτ Πασά που έπειτα από την Άλωση της Τριπολιτσάς είχαν αιχμαλωτιστή από τους έλληνες.

Το 1818 εξελέγη μέλος της Α’ Ιονίου Βουλής ενώ τιμήθηκε για την προσφορά του στον αγώνα από την Γ΄ Εθνοσυνέλευση Τροιζήνας (1827), αλλά και από τον Βασιλιά Όθωνα το 1841 με τον χρυσό σταυρό του Σωτήρος.

## Παραπομπές


Κατηγορία:Αγωνιστές του 1821
Κατηγορία:Έλληνες μέλη της Φιλικής Εταιρείας
Κατηγορία:Έλληνες ιατροί του 19ου αιώνα
Κατηγορία:Βουλευτές της Ιονίου Βουλής
Κατηγορία:Χρυσός Σταυρός του Τάγματος του Σωτήρος
Παίκτης του αγώνα

Στα ομαδικά αθλήματα, το βραβείο **παίκτης του αγώνα** απονέμεται συχνά στον πιο εξαιρετικό παίκτη σε έναν συγκεκριμένο αγώνα. Αυτός μπορεί να είναι ένας παίκτης από οποιαδήποτε ομάδα, αν και ο παίκτης επιλέγεται γενικά από τη νικήτρια ομάδα.

Ορισμένα αθλήματα έχουν μοναδικές παραδόσεις σχετικά με αυτά τα βραβεία και είναι ιδιαίτερα επιδιωκόμενα σε πρωταθλήματα ή all-star game. Σε ορισμένες διοργανώσεις, ιδιαίτερα στη Βόρεια Αμερική, χρησιμοποιούνται οι όροι «πολυτιμότερος παίκτης» (MVP) ή «πιο εξαιρετικός παίκτης». Στο χόκεϊ επί πάγου στη Βόρεια Αμερική, αναγνωρίζονται τρεις παίκτες του αγώνα, που ονομάζονται «τρεις αστέρες».

Στα αθλήματα όπου τα πλέι οφ αποφασίζονται με σειρά και όχι με μεμονωμένους αγώνες, όπως στην καλαθοσφαίριση και το μπέιζμπολ, συνήθως δίνονται βραβεία πολυτιμότερου παίκτη για τη σειρά και στο NHL του χόκεϊ επί πάγου, για επίδοση σε ολόκληρα τα πλέι οφ.

## Ποδόσφαιρο
Στο ποδόσφαιρο, το βραβείο «παίκτης του αγώνα» συνήθως απονέμεται σε έναν παίκτη της νικήτριας ομάδας. Οι παίκτες που σημειώνουν χατ τρικ ή οι τερματοφύλακες που κρατούν καθαρή εστία υπό πίεση παίρνουν συχνά το βραβείο. Οι σκόρερ των χατ τρικ συνήθως λαμβάνουν τη μπάλα του αγώνα ανεξάρτητα από το αν έχουν επίσημα κατονομαστεί ως παίκτης του αγώνα.

Ο παίκτης του αγώνα επιλέγεται συχνά από έναν σχολιαστή τηλεόρασης ή έναν χορηγό. Ωστόσο, δεν έχουν όλες οι διοργανώσεις επίσημο βραβείο παίκτη του αγώνα, οπότε μερικές φορές παρέχονται έπαινοι από ιστότοπους ή εφημερίδες. Στην Πρέμιερ Λιγκ, για παράδειγμα, ένας παίκτης λαμβάνει ένα μικρό μαύρο και χρυσό τρόπαιο για την επίδοση του ως παίκτη του αγώνα.
μικρογραφία|Ποδοσφαιριστές κατά τη διάρκεια αγώνα.

## Παραπομπές


Κατηγορία:Ορολογία ποδοσφαίρου
Κατηγορία:Ορολογία αυστραλιανού ποδοσφαίρου
Κατηγορία:Κρίκετ
Κατηγορία:Ράγκμπι γιούνιον
Κατηγορία:Βραβεία Πολυτιμότερου Παίκτη
Ποταμιά Αρκαδίας

Η **Ποταμιά** είναι χωριό στη δημοτική ενότητα Φαλαισίας του Δήμου Μεγαλόπολης στην Αρκαδία.

Βρίσκεται στη δεξιά όχθη ενός παραπόταμου του ποταμού Αλφειού, σε υψόμετρο 450 μέτρα. Απέχει 2 χιλιόμετρα ανατολικά της Ελληνίτσας, 3 χιλιόμετρα νότια του Λεοντάριου, 3 χιλιόμετρα βορειοδυτικά της Φαλαισίας και 12 χιλιόμετρα νότια της Μεγαλόπολης. Το 2011, η Ποταμιά είχε πληθυσμό 118 κατοίκων.

Κάθε χρόνο τον Αύγουστο διοργανώνεται στην Ποταμιά το φεστιβάλ λαογραφίας Παρασία.

Είναι ο τόπος καταγωγής των αδερφών Σπύρου και Γιώργου Καρατζαφέρη.

## Πληθυσμός

## Εξωτερικοί σύνδεσμοι
* Ιστορία και πληροφορίες για την Ποταμιά 
* Ταξιδιωτικές σελίδες της Ποταμίας στο GTP
* Πληροφορίες στο exploring-greece.gr
* Ποταμιά Αρκαδίας στο buk.gr

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Μεγαλόπολης
Ναός Αγίου Διονυσίου Αρεοπαγίτη στο Κολωνάκι

Ο **ναός του Αγίου Διονυσίου Αρεοπαγίτη** είναι ορθόδοξη εκκλησία η οποία βρίσκεται στη συνοικία Κολωνάκι στην Αθήνα. Ο ναός ολοκληρώθηκε 1931 σε σχέδια Αναστάσιου Ορλάνδου στη θέση παλαιότερου ναού, ο οποίος κατεδαφίστηκε το 1900. Είναι αφιερωμένος στον Άγιο Διονύσιο Αρεοπαγίτη, έναν από τους πρώτους επισκόπους της Αθήνας. Γιορτάζει στις 3 Οκτωβρίου.

## Ιστορικό
Στη θέση του ναού βρισκόταν παλαιότερος ναός, ο οποίος είχε κατασκευαστεί το 1880 αλλά κατεδαφίστηκε το 1900 ώστε να κατασκευαστεί ένας μεγαλύτερος ναός. Τα σχέδια του νέου ναού ανέλαβε ο Αναστάσιος Ορλάνδος, σε συνεργασία με τον Δημήτριο Φιλιππάκη. Την επίβλεψη του εσωτερικού και εξωτερικού διακόσμου ανέλαβε ο Γεώργιος Νομικός. Η κατασκευή του ναού άρχισε το 1923 ή το 1925 και ολοκληρώθηκε το 1931. Ο ναός εγκαινιάστηκε από τον αρχιεπίσκοπο Χρυσόστομο Α΄. Ο ναός χρησιμοποιήθηκε ως καθεδρικός ναός όσο ο Μητροπολιτικός Ναός Αθηνών ήταν κλειστός λόγω αναστήλωσης.

μικρογραφία|left|Ναός Άγιου Διονύσιου Αρεοπαγίτη-Η κεντρική είσοδος από την οδό Σκουφά
Στις 27 Δεκεμβρίου 2018 ένας εκρηκτικός μηχανισμός μικρής ισχύος εξερράγη κοντά στην είσοδο του ναού, με αποτέλεσμα τον τραυματισμό ενός νεωκόρου και ενός αστυνομικού. Την ευθύνη ανέλαβε μια αναρχική ομάδα με την ονομασία «Εικονοκλαστική Σέχτα».

## Περιγραφή
Ο ναός ανήκει στο τύπο του σταυροειδούς ναού με τρούλο. Ο ναός φέρει εξωτερικά νεοκλασικά και νεομπαρόκ στοιχεία. Ο ναός έχει αγιογραφηθεί εσωτερικά από τον Σπύρο Βασιλείου. Το ξυλόγλυπτο τέμπλο, ο επισκοπικός θρόνος, ο άμβωνας, τα ψαλτήρια και ο ξυλόγλυπτος πολυέλαιος του ναού είναι έργο του Θεοφάνη Νομικού. Τα μωσαϊκά στον εξωνάρθηκα και στο εσωτερικό του ναού, με εξαίρεση το δάπεδο, είναι έργο του Στέφανου Ξενόπουλου.

## Δείτε επίσης
* Άγιος Θεράπων Μυτιλήνης - παρόμοιας αρχιτεκτονικής ναός στη Μυτιλήνη

## Παραπομπές


Διονυσιος Αρεοπαγιτης
Κατηγορία:Διονύσιος ο Αρεοπαγίτης
Ναός Αγίου Κωνσταντίνου Ομονοίας

Ο **ναός του Αγίου Κωνσταντίνου** είναι χριστιανικός ναός ο οποίος βρίσκεται κοντά στην πλατεία Ομόνοιας, Αθήνα. Ο ναός σχεδιάστηκε από τον Λύσανδρο Καυταντζόγλου και η κατασκευή του άρχισε το 1871 και ολοκληρώθηκε το 1905. Την κατασκευή του ναού διέταξε ο δήμος Αθηναίων, προς τιμήν της γέννησης του διαδόχου Κωνσταντίνου. Ο ναός χαρακτηρίζεται από τη νεοκλασική του είσοδο, καθώς και άλλα νεοκλασικά και αναγεννησιακά στοιχεία.

## Ιστορία
Με τη γέννηση του διαδόχου του θρόνου Κωνσταντίνου Α΄ το 1868, γιού του Γεωργίου Α΄ και Όλγα, ο δήμος Αθηναίων ζήτησε την κατασκευή ενός ναού προς τιμήν του. Το δημοτικό συμβούλιο ανέθεσε τον σχεδιασμό και την κατασκευή του ναού στον Λύσανδρο Καυταντζόγλου το 1870. Η κατασκευή του ναού άρχισε το 1871. Ο ναός ολοκληρώθηκε το 1905 μετά από χορηγία της βασίλισσας Όλγας. Ο ναός αγιογραφήθηκε από τον Αναστάσιο Λουκίδη, με βοηθούς τον Φώτη Κόντογλου και τον Δημήτριο Δήμα. Η αγιογράφηση ξεκίνησε από τον Λουκίδη το 1927 και συνεχίστηκε μέχρι το 1932, ενώ άλλο τμήμα τοιχογραφήθηκε το 1953. Η τοιχογράφηση του υπόλοιπου ναού έλαβε χώρα από το 1972 μέχρι τα πρώτα χρόνια της δεκαετίας του 1980 και έγινε από τους Μάλαμα και Γιομελάκη.

Ο ναός υπέστη καταστροφές από σεισμούς το 1981 και το 1999. Ειδικά ο δεύτερος δημιούργησε προβλήματα στο ιερό του ναού, ενώ παρατηρήθηκαν επίσης και αποκλίσεις από τη κάθετο στη βόρεια κεραία, είτε λόγω των σεισμών, είτε λόγω της κατασκευής του Μετρό. Αν και πραγματοποιήθηκαν προσωρινές εργασίες, ο βαθμός της φθοράς οδήγησε σε αρχιτεκτονική και στατική μελέτη και η επισκευή του ναού ξεκίνησε ξανά το 2013, με χρηματοδότηση από το ΕΣΠΑ. Οι εργασίες περιελάμβαναν αποκατάσταση του τρούλου, των κωδωνοστασίων και των δωμάτων, στερέωση της λιθοδομής, αντικατάσταση μεταλλικών δοκών με ανοξείδωτα στοιχεία, περίσφιξη των πεσσών, καθαρισμό της εξωτερικής επιφάνειας, συντήρηση των τοιχογραφιών και αποκατάσταση της οροφής. Η βόρεια πλευρά στερεώθηκε με τοποθέτηση ανοξείδωτων αγκυρίων και ελκυστήρων.

## Περιγραφή
Ο ναός ανήκει στον αρχιτεκτονική τύπο της τρίκλιτης βασιλικής μετά τρούλου και διαθέτει εγκάρσιο κλίτος. Έχει εμβαδόν 1.000 τετραγωνικά μέτρα και το ύψος από το δάπεδο μέχρι την κορυφή του τρούλου είναι 32 μέτρα. Ο τρούλος είναι καλυμμένος με φύλλα χαλκού. Η αρχιτεκτονική του ναού χαρακτηρίζεται από τα νεοκλασικά στοιχεία, ενώ διαθέτει επίσης αναγεννησιακές επιρροές, στα πλαίσια του εκλεκτικισμού. Το πιο ιδιαίτερο χαρακτηριστικό του ναού είναι το πρόπυλο στην πρόσοψη του ναού, με ημικίονες κορινθιακού ρυθμού, πεσσούς και αέτωμα. Ο ναός έχει δύο οκτάγωνα κωδωνοστάσια. Το ιερό και ο τρούλος του ναού είναι αγιογραφημένοι από τον Αναστάσιο Λουκίδη και το παρεκκλήσι του Αγίου Γεωργίου από τον Φώτη Κόντογλου.

## Παραπομπές


## Εξωτερικοί σύνδεσμοι
* Ο ναός στον ιστότοπο της Αρχιεπισκοπής Αθηνών 

Κωνσταντινος Ομονοιας
Κεστοράτι

Το **Κεστοράτι** (αλβανικά: *Qestorat*) είναι χωριό και κοινότητα του πρώην δήμου Λιούντζη στο Νομό Αργυροκάστρου στη νότια Αλβανία. Κατά τη μεταρρύθμιση της τοπικής αυτοδιοίκησης του 2015, έγινε μέρος του δήμου Αργυροκάστρου.

Από το 1874 έως το 1891 το χωριό φιλοξένησε την ελληνική Ζωγράφεια Διδασκαλεία, εκπαιδευτικό ίδρυμα που περιλάμβανε πρωτοβάθμια και δευτεροβάθμια σχολεία αρρένων και θηλέων και ακαδημία δασκάλων και λειτουργούσε με τα προσωπικά έξοδα του ντόπιου ευεργέτη Χρηστάκη Ζωγράφου. Σήμερα αυτό το ίδρυμα στεγάζει το μουσείο της Λιούντζη.

## Δημογραφικά στοιχεία
Το Κεστοράτι κατοικείται πλειοψηφικά από Έλληνες Βλάχους που με μειονότητα Ορθόδοξων Αλβανών και Μουσουλμάνων Αλβανών. Η παρουσία των Βλάχων στο Κεστοράτι χρονολογείται από την κομμουνιστική περίοδο.

## Αξιοσημείωτα πρόσωπα
* Κότο Χότζι, Αλβανός ακτιβιστής της Αλβανικής Εθνικής Αφύπνισης και δάσκαλος του Παντελή Σωτήρη και του Πέτρο Νίνι Λουαράσι
* Χρηστάκης Ζωγράφος, Έλληνας τραπεζίτης και ευεργέτης

## Παραπομπές


Κατηγορία:Χωριά του νομού Αργυροκάστρου
Λαθούρι

Με το όνομα **λαθούρι** (πρόκειται για ετήσιο ποώδες φυτό) είναι γνωστά πολλά είδη, τα οποία ανήκουν στο γένος ***Lathyrus*** (**λάθυρος**). Ως κέντρα καταγωγής θεωρούνται η περιοχή της Μεσογείου, η Κεντρική και Ανατολική Ασία. Σύμφωνα με τις αρχαιολογικές έρευνες, το λαθούρι είναι από τα πρώτα ψυχανθή που καλλιεργήθηκαν από τον άνθρωπο.

Τρία από τα καλλιεργούμενα είδη λαθουριού είχαν κατά καιρούς σημασία για τη χώρα μας: το *Lathyrus sativus* L. (βρώσιμο λαθούρι), το *Lathyrus cicera* L. (κτηνοτροφικό λαθούρι) και το *Lathyrus ochrus* L. (ωχρό λαθούρι, κυπρ. **λουβάνα**). Υπάρχει επίσης και το *[[Lathyrus clymenum]]*, που χρησιμοποιείται για την παρασκευή φάβας Σαντορίνης. Μερικά είδη λαθουριού καλλιεργούνται ως καλλωπιστικά φυτά. Γνωστό καλλωπιστικό είδος είναι το *Lathyrus odoratus* L., κοινώς μοσχομπίζελο. Αρκετά άλλα είδη λαθουριού απαντώνται αυτοφυή στη χώρα μας. Οι καρποί του λαθουριού περιέχουν την τοξική ουσία λαθυρίνη, που σε περίπτωση κατανάλωσης μεγάλης ποσότητας σπόρων από τα ζώα μπορεί να προκαλέσει σοβαρές νευρολογικές διαταραχές (λαθυρίαση).

Κατηγορία:Ψυχανθή
Deadmau5

Ο **deadmau5** (ψευδώνυμο του **Τζόελ Τόμας Ζίμμερμαν** (Joel Thomas Zimmerman), γεννημένος στις 5 Ιανουαρίου 1981 ), είναι Καναδός DJ και παραγωγός δίσκων ηλεκτρονικής μουσικής. Ο Zimmerman είναι γνωστός για τη συνεργασία του με πολλούς παραγωγούς, όπως οι Kaskade , Chris Lake , Wolfgang Gartner και ATTLAS . Από το 2014  χρησιμοποιεί το ψευδώνυμο **TESTPILOT** για τις techno του παραγωγές και ζωντανές εκδηλώσεις . Είναι γνωστός για τη χρήση μάσκας που μοιάζει με κράνος σε σχήμα κεφαλιού ποντικιού  κατά τη διάρκεια των παραστάσεων του. Χρησιμοποιεί επίσης το κεφάλι του ποντικιού ως λογότυπο .

## Πρώτα χρόνια
Ο Zimmerman γεννήθηκε στο Νιαγκάρα Φολς, στο Οντάριο του Καναδά.  Έχει δύο αδέλφια, τη Jennifer και τον Chris .  Η οικογένεια του είναι γερμανικής, ελβετικής και αγγλικής καταγωγής. Έλαβε το πρώτο του συνθεσάιζερ ως δώρο Χριστουγέννων όταν ήταν έφηβος.  Ο Zimmerman αποφοίτησε από το Γυμνάσιο Westlane του Νιαγκάρα Φολς . Στη συνέχεια συνεργάστηκε με μια διαδικτυακή εταιρεία αδειοδότησης μουσικής και δούλεψε ως προγραμματιστής. Υιοθέτησε το όνομα Deadmau5, το οποίο αναφέρεται σε ένα νεκρό ποντίκι που βρήκε στον υπολογιστή του. Προτού ο Zimmerman γίνει γνωστός ως deadmau5, παρήγαγε μουσική με το όνομα Halcyon441.

## Καριέρα
Τον Ιούλιο του 2005 κυκλοφόρησε το ντεμπούτο άλμπουμ του *Get Scraped* .Το δεύτερο άλμπουμ του *Vexillology* κυκλοφόρησε τον Νοέμβριο του 2006 . Και τα δύο άλμπουμ κυκλοφόρησαν σε CD σε περιορισμένη έκδοση και εξακολουθούν να είναι γενικά διαθέσιμα ως λήψη μουσικής .
αριστερά|μικρογραφία|205x205εσ|Το logo του Deadmau5
O Deadmau5 έγινε διάσημος όταν το τραγούδι του *Arguru* κυκλοφόρησε στο remix album του Tiesto In Search of Sunrise 6, Ibiza το 2007 . Τον Νοέμβριο του 2008 *ακολούθησε* το άλμπουμ  *Random Album Title* . Αυτό περιλαμβάνει τα επιτυχημένα singles *Faxing Berlin* και *I Remember* . Το τελευταίο είναι μια συνεργασία με τον DJ και παραγωγό Kaskade και τον τραγουδιστή Haley Gibby . Το τέταρτο άλμπουμ του *For Lack of a Better Name* κυκλοφόρησε τον Οκτώβριο του 2009. Το πέμπτο άλμπουμ *4x4 = 12* κυκλοφόρησε τον Δεκέμβριο του 2010. Το έκτο άλμπουμ  *Album Title Goes Here* κυκλοφόρησε στα τέλη Σεπτεμβρίου 2012.  Ένα διπλό άλμπουμ ,*While(1<2)* , κυκλοφόρησε παγκοσμίως στα τέλη Ιουνίου 2014. Το άλμπουμ *W:/2016Album/*  κυκλοφόρησε ως μουσική λήψη τον Δεκέμβριο του 2016. Περιορισμένες εκδόσεις του άλμπουμ κυκλοφόρησαν σε CD και LP το 2017 .

## Προσωπική ζωή
Στις 30 Ιουλίου 2010  στο Club 9:30 στην Ουάσινγκτον, ο Zimmerman κατέρρευσε στη σκηνή. Αυτό είχε ως αποτέλεσμα την ακύρωση  εννέα διαδοχικών εμφανίσεων. 

Τον Σεπτέμβριο του 2012, ο Zimmerman άρχισε να έχει σχέση με την Αμερικανίδα tattoo artist Kat Von D. Xώρισαν τον Ιούνιο 2013. 

Στις 12 Αυγούστου 2017 παντρεύτηκε την φίλη του Kelly Fedoni. 

## Δισκογραφία

### Στούντιο άλμπουμ

* *Get Scraped* (2005)
* *Vexillology* (2006)
* *Random Album Title* (2008)
* *For Lack of a Better Name* (2009)
* *4×4=12* (2010)
* *Album Title Goes Here* (2012)
* *While(1<2)* (2014)
* *W:/2016Album/* (2016)

## Παραπομπές


Κατηγορία:Καναδοί μουσικοί
Ιερός Μητροπολιτικός Ναός Μεταμορφώσεως του Σωτήρος Σύρου

Ο **Ιερός Ναός Μεταμορφώσεως του Σωτήρος** είναι ορθόδοξος ναός στην Ερμούπολη της Σύρου και έδρα της Ιεράς Μητροπόλεως Σύρου, Τήνου, Άνδρου, Κέας και Μήλου. Βρίσκεται σε κοντινή απόσταση από το δημαρχείο της πόλης και το Θέατρο Απόλλων.

## Γενικά στοιχεία
Ο ναός χτίστηκε το 1824 από πρόσφυγες των Ψαρών και της Χίου σε έναν ανηφορικό δρόμο κοντά στη σημερινή Πλατεία Μιαούλη. Είναι τρίκλιτη εκκλησία, ρυθμού βασιλικής με τρούλο και ο σχεδιασμός της παραπέμπει στην Παναγία της Τήνου. Διαθέτει δύο κωδωνοστάσια, όπου μεταξύ άλλων φιλοξενείται και η καμπάνα του Αγίου Νικολάου των Ψαρών.

Ξεχωρίζει για τον ασπρόμαυρο ψηφιδωτό προαύλιο χώρο, τη διακοσμητική ζωγραφική και τα δείγματα αγιογραφίας του 19ου αιώνα, τις παλιές εικόνες και τα αντικείμενα ξυλογλυπτικής, καθώς και τα διάφορα κειμήλια που μετέφεραν οι πρόσφυγες.

Στο δυτικό μέρος του προαυλίου χώρου βρίσκεται το σημείο ταφής του Άνθιμου Γαζή, ενώ δίπλα από την εκκλησία λειτουργεί εκκλησιαστικό μουσείο που φιλοξενεί ιερά σκεύη, βιβλία και χειρόγραφα.

## Φωτογραφικό υλικό

Image:The Church of the Resurrection of Christ in Syros 3.jpg
Image:The Church of the Resurrection of Christ in Syros 4.jpg
Image:Church of Transfiguration, Ermoupoli, Syros, near the church, 18M1374.jpg


## Παραπομπές


## Εξωτερικοί σύνδεσμοι
*Ιερά Μητρόπολις Σύρου, Τήνου, Άνδρου, Κέας και Μήλου
*Δήμος Σύρου - Ερμούπολης

Μεταμόρφωση
Κατηγορία:Ερμούπολη
Συρου